નવા રંગરૂપ તથા ૫ સરક્યુલર સહિત ૧૫ રૂટ સાથે શહેરી બસ સેવા શરૂ કરવા મહાપાલિકા તૈયાર છે. કોન્ટ્રાક્ટર દ્વારા ૨૫ સીએનજી બસ તૈયાર કરી દેવામાં આવી છે. મહાપાલિકા દ્વારા ૯મીના સવારનું મુહૂર્ત લોકાર્પણ માટે કાઢી રાખ્યુ છે. પરંતુ કોઇ મંત્રીને લોકાર્પણ કાર્યક્રમમાં લાવવા માટે મહાપાલિકાના પદ્દાધિકારીઓનાં હાથ ટુંકા પડી રહ્યાં હોવાથી તા. ૫મીની સાંજ સુધી કોઇ મંત્રીનું નામ નક્કી કરી શકાયું નથી. ઉપરાંત તારીખ ૯મીએ ભાજપની ગૌરવયાત્રાનો પણ પેથાપુરથી ચિલોડા સુધીનો કાર્યક્રમ હોવાથી જો યાત્રાનું નડતર રહેશે તો તા. ૧૦મીએ પણ લોકાર્પણ કાયક્રમ રાખી શકાય છે.